Monday, November 30, 2009
Pantun Banjar 2 baris
Tahi lalat kumbang banaung
Tanda Isyarat urang bauntung
Jukung kuin jukung Banjar
Urang kawin parlu balajar
Pada tatindih karawila layu
Kada tatulih mantuha lalu
Bujur ujar paman
Lawan bujur hanyar nyaman
Apa garangan hati unda sanang
Nyawa baduit amung mangganang
Sabar subur
Mati masuk kubur
Banyak kundur pada sasawi
Tabanyak mandur pada nang bagawi
Undang bajang sadang dirantang
Orang bujang pantang di lawang
Sudah baragi tabuang lakatan
Sudah balaki tabuang kawitan
Makin diuruk
Makin baparuk
Me, me kambing makan dami tiwadak
Baju rancang-rancing bagawi kada handak
Alimayar diatas dahan
Baju hanyar kapiragahan
Katu kanari bawadah upih
Ka situ ka mari bapadah sugih.
Sarikaya kambing malati
Talalu bagaya jadi kalahi
Tamu lawak tamu giring
Bahanu biawak bahanu bakaring
Kajadian palar
Puluhannya talalar.
Posted by waksab at 8:47:00 PM No comments:
Labels: pantun banjar
Babulukah kada kah...
Babulukah kada kah...
BUJUR haja bini Palui itu urang Banjar jua, tapi urang
Banjar nang sudah badiam lawas di Samarinda. Kaya
apakah tatamunya maka Palui tabini urang Kaltim sana.
Ngarannya tabini urang jauh, maka tapaksa ai saban tahun
wayah handak hari raya Palui umpat jua bulik mudik
wan bininya itu.
"Kita basungsung haja abahnya ai, biar kada bakakajalan
"Kita basungsung haja abahnya ai, biar kada bakakajalan
lagi di bis kaya tahun samalam," ujar bininya mamanderi Palui.
"Tapi itu pang ujar urang itu seninya di bakakajalan itu
"Tapi itu pang ujar urang itu seninya di bakakajalan itu
jua," ujar Palui.
"Pian nyaman ai mambawa diri saurang haja, kalu ulun
"Pian nyaman ai mambawa diri saurang haja, kalu ulun
maka banyak bawaan, maka
bagagendongan," ujar bininya pulang.
"Kalu kaya itu tapaksa ai aku maambil cuti karna bubuhan
bagagendongan," ujar bininya pulang.
"Kalu kaya itu tapaksa ai aku maambil cuti karna bubuhan
kantor hanyar libur hari sanayan kaina," sahut Palui.
Saminggu sabalum bubuhan kantor cuti barsama, Palui sudah
Saminggu sabalum bubuhan kantor cuti barsama, Palui sudah
cuti badahulu. Sakalinya dasar bujur, di bis masih banyak
nang puang kada pati bakakajalan. Di balakang kursi Palui
dua buah kosong, di mukanya sabuah haja nang diduduki
urang. Pokoknya nyaman banar tu pang parjalanan mudik
tahun ini. Bini Palui duduk parak lalungkang supaya kada
tapi mauk jar dan Palui duduk di subalahnya.
Dasar bujur nyaman pang di bis, Palui haja kawa bahunjur
Dasar bujur nyaman pang di bis, Palui haja kawa bahunjur
batis, kaya itu jua urang nang duduk di muka bini Palui, haur
guring haja sidin sapanjangan jalan. Parak tangah malam
bis sudah sampai di Tanjung. Imbah baistirahat satumat di
warung pasinggahan, lalu panumpang babuatan lagi. Urang
nang di muka bini Palui taguring pulang.
Imbah dua jam di jalan, rupanya urang nang duduk di muka
Imbah dua jam di jalan, rupanya urang nang duduk di muka
bini Palui tadi tabangun. Imbah malihat ka galang jam, lalu
inya manjinguk ka lalungkang pina kadap haja pang diluar
sana.
Dilihatnya sakulilingan urang guringan, tamasuk si Palui. Nang
Dilihatnya sakulilingan urang guringan, tamasuk si Palui. Nang
tabangun cuma bini Palui nang wayah itu lagi manyusui anak.
"Babulukah sudah?" ujarnya manakuni bini Palui.
Takajut bini Palui mandangar tatakunan urang tadi. Lalu ai inya
"Babulukah sudah?" ujarnya manakuni bini Palui.
Takajut bini Palui mandangar tatakunan urang tadi. Lalu ai inya
pupura kada mandangar.
"Baluman saku," ujar urang tu gagarunum saurang. Lalu sidin
"Baluman saku," ujar urang tu gagarunum saurang. Lalu sidin
barabah pulang. Imbah saparapat jam babangun pulang sidin
manakuni pulang wan bini Palui.
"Babulukah ding?" ujarnya. Masam muha bini Palui ditakuni
"Babulukah ding?" ujarnya. Masam muha bini Palui ditakuni
sama itu, tatap kada dijawabnya jua.
"Babulukah sudah?" ujarnya pulang. "Babulukah ding?"
Rupanya Palui dari tadi guring-guring hayam haja. Rasa garigitan
"Babulukah sudah?" ujarnya pulang. "Babulukah ding?"
Rupanya Palui dari tadi guring-guring hayam haja. Rasa garigitan
jua inya rupanya mandangar tatakunan nang kurang ajar matan
urang tadi. "Hadangi sakali lagi bila maulang pulang aku
suntul tu pang," ujarnya garunuman.
Sakalinya bujur jua ai, urang tadi batakun tatakunan nang
Sakalinya bujur jua ai, urang tadi batakun tatakunan nang
sama. Langsung ai Palui badiri, langsung di tampelengnya
urang tadi. "Aduuuhh!!" urang tadi kukuciak sing nyaringan.
Tabangunan urang samotor bis-an.
"Kanapa maka manampeleng diaku?!" ujar urang tadi.
"Ikam kurang ajar banar, manakuni nang kada-kada
Tabangunan urang samotor bis-an.
"Kanapa maka manampeleng diaku?!" ujar urang tadi.
"Ikam kurang ajar banar, manakuni nang kada-kada
wan biniku," ujar Palui sarik banar.
"Babulukah, kadakah, ampun biniku jua!" ujar Palui
"Babulukah, kadakah, ampun biniku jua!" ujar Palui
mahahing.
Mulanya urang tadi handak sarik, tapi imbah Palui maucap
Mulanya urang tadi handak sarik, tapi imbah Palui maucap
sama itu lalu urang tadi kada jadi sarik. Malah inya tatawa
mangalakak, lalu ai sa-bisan tatawaan jua. Rupanya Palui
tasalah paham, maksud urang batakun desa nang ngarannya
Desa Babulu nang ada di antangan parbatasan, tapi Palui
salah paham dikiranya manakuni rambut ikal bininya
Posted by waksab at 8:46:00 PM No comments:
Labels: cerita banjar, cerita handap
Rinjing
DI parak rumah Palui ada urang hanyar manyiwa rumah, pinanya
urang subarang sana alias matan solo atawa jogja karna panderannya
halus banar. Halus tatacaranya, hurmat wan ramah tamah banar
tingkah lakunya.
Wayah kamarian samalam bini tatangga hanyarnya itu datang ka
rumah Palui, di samping handak bapapatuhan juga handak mainjam
wadah manyanga iwak, sambil baucap : “kalau boleh bisa nggak
kami pinjam wajan ibu?” ujar tatangganya itu ka bini Palui.
“Maaf beribu-ribu maaf, karna mengganggu sampiyan berdua. Maksud
kedatangan saya ini adalah selain buat bersilaturahmi juga kalau boleh
saya pengin pinjam wajan, karna besok kami ada sedikit hajatan yaitu
selamatan pindah rumah,” ujar tatangga hanyarnya itu. Lalu karna kada
tapi paham bahasanya apalagi diucapakan gamat banar maka bini Palui
langsung manyahut bahwa inya kadada ba-isian tupi waja. Tapi
walaupun inya kada paham dijulunginya jua tupi helm karna dikiranya
handak mainjam tupi helm sebagai pangganti tupi waja itu.
Palui paham maksudnya lalu kuambilakan wajan alias rinjing nang
bagantung di parak kompor, langsung dijulungnya.
“Terima kasih.. matur suwun, Kalau boleh tahu, kalau orang sini
menyebut wajan itu apa ya?” ujarnya pulang.
“Kalau kami menyambatnya wajan ini rinjing,” ujar Palui manjalasakan.
“Oooo......,” ujarnya paham. “Kemarin waktu kami sekeluarga baru
pindah, ada juga orang yang bilang rumah yang kami sewa itu dekat
dengan rumah si Palui telinga rinjingan,” ujarnya.
“Hee..!!” ujar Palui takajut. “Siapa nang mamadahakan aku nangkaya
itu, siapa orangnya?” ujar Palui.
“Orangnya kurus dan kepalanya botak dan satunya lagi gemuk
rambutnya keriting,” ujar tatangganya itu. “Memangnya talinga
rinjingan itu artinya apa pak Palui?” ujar tatangganya handak tahu
istilah urang banjar.
“Ooooh, talinga rinjing itu artinya bagus banar. Artinya talingaku ini
kawa mandangar matan jarak jauh,” ujar Palui tapaksa mangaramputakan.
Kada lawas tatangga hanyarnya itu parmisi bulik ka rumah sambil
mambawa rinjing.
“Nah...... abahnya, sakalinya ada haja urang nang kawa mangalahakan
sampiyan, mamadahakan Palui talinga rinjingan,” ujar bininya
manawaakan.“Tahu ai aku siapa nang manyambati itu,” ujar
Palui habang muhanya manahan sarik.
Posted by waksab at 8:45:00 PM No comments:
Labels: cardap, cerita banjar
Subscribe to: Posts (Atom)
eng_Latn bjn_Latn mri_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn jav_Latn jav_Latn ind_Latn bjn_Latn bjn_Latn min_Latn min_Latn bjn_Latn min_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn jav_Latn bjn_Latn sun_Latn bjn_Latn eng_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bem_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn sun_Latn sun_Latn bjn_Latn bjn_Latn sun_Latn bjn_Latn bjn_Latn bjn_Latn bjn_Latn bjn_Latn tgl_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn eng_Latn sun_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn zsm_Latn ind_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn ind_Latn bjn_Latn ind_Latn ind_Latn ind_Latn bjn_Latn ind_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn eng_Latn ban_Latn eng_Latn